ΠΕΡΙΕΧΟΜΕΝΑ
ΑΠΟΦΑΣΕΙΣ
Ίδρυση Πανεπιστημιακού Εργαστηρίου με τίτλο:
«Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.)» στο Τμήμα Δημόσιας Διοίκη-
σης της Σχολής Επιστημών Οικονομίας και Δημόσιας Διοίκησης του Παντείου Πανεπιστημίου
Κοινωνικών και Πολιτικών Επιστημών και έγκριση
του Ειδικού Κανονισμού Λειτουργίας του.
Ίδρυση Πανεπιστημιακού Εργαστηρίου με τίτλο:
«Εργαστήριο Μακροοικονομικής Πολιτικής και
Προβλέψεων» στο Τμήμα Οικονομικής και Περιφερειακής Ανάπτυξης της Σχολής Επιστημών
Οικονομίας και Δημόσιας Διοίκησης του Παντείου Πανεπιστημίου Κοινωνικών και Πολιτικών Επι-
στημών και έγκριση του Ειδικού Κανονισμού Λειτουργίας του.
ΑΠΟΦΑΣΕΙΣ
Αριθμ. απόφ. 86
(1)
Ίδρυση Πανεπιστημιακού Εργαστηρίου με τίτλο:
«Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.)» στο Τμήμα Δημόσιας Διοίκη-
σης της Σχολής Επιστημών Οικονομίας και Δημόσιας Διοίκησης του Παντείου Πανεπιστημίου
Κοινωνικών και Πολιτικών Επιστημών και έγκριση του Ειδικού Κανονισμού Λειτουργίας του.
Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Έχοντας υπόψη:
· Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141) και ιδίως τα άρθρα 15 - 16
και 46 - 53.
· Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136).
· Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2012 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ιδίως τα άρθρα 75 έως 78.
· Τον ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131) και ιδίως τα
άρθρα 5 και 9.
· Την υπό στοιχεία 119929/Ζ1/30.9.2022 εγκύκλιο του
Υπουργείου Παιδείας και Θρησκευμάτων.
· Την υπ’ αρ. 172/9.7.2024 πράξη της Πρυτάνεως «Εκλογή Πρύτανη και ορισμός τεσσάρων (4) Αντιπρυτάνεων
στο Πάντειο Πανεπιστήμιο Κοινωνικών και Πολιτικών
Επιστημών» (Υ.Ο.Δ.Δ. 3154).
· Τον Πρότυπο Εσωτερικό Κανονισμό Λειτουργίας των
Πανεπιστημιακών Εργαστηρίων του Πανεπιστημίου
(Β’1128).
· Την απόφαση της Συνέλευσης του Τμήματος Δημόσιας Διοίκησης (συνεδρίαση 18/3/2025).
· Το γεγονός ότι οι διατάξεις δεν αφορούν σε διοικητική
διαδικασία για την οποία υπάρχει υποχρέωση καταχώρισης στο ΕΜΔΔ-ΜΙΤΟΣ.
· Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμο,
αποφασίζει ομόφωνα:
α) Την ίδρυση Πανεπιστημιακού Εργαστηρίου με τίτλο
«Εργαστήριο Διακυβέρνησης και Βιώσιμης Ανάπτυξης
(Ε.ΔΙ.Β.Α.)» στο Τμήμα Δημόσιας Διοίκησης της Σχολής
Επιστημών Οικονομίας και Δημόσιας Διοίκησης του Πανεπιστημίου και β) την έγκριση του Ειδικού Κανονισμού
Λειτουργίας του, ως ακολούθως:
ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ
ΕΡΓΑΣΤΗΡΙΟΥ ΔΙΑΚΥΒΕΡΝΗΣΗΣ ΚΑΙ
ΒΙΩΣΙΜΗΣ ΑΝΑΠΤΥΞΗΣ
Άρθρο 1 - Ίδρυση
Ιδρύεται το Εργαστήριο Διακυβέρνησης και Βιώσιμης
Ανάπτυξης (Ε.ΔΙ.Β.Α.) στο Τμήμα Δημόσιας Διοίκησης
του Παντείου Πανεπιστημίου, το οποίο εξυπηρετεί τις
εκπαιδευτικές και ερευνητικές ανάγκες του Τμήματος
για προαγωγή της έρευνας και της διδασκαλίας στους
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
25 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2023
28.04.2025 09:59:20
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
τομείς της διακυβέρνησης, της βιώσιμης ανάπτυξης,
της περιβαλλοντικής και οικονομικής πολιτικής, της ηλεκτρονικής διακυβέρνησης και της κοινωνικής συνοχής.
Άρθρο 2 - Αντικείμενο μελέτης και έρευνας
Το Εργαστήριο επικεντρώνεται σε:
1. Διακυβέρνηση και δημόσια πολιτική: Ανάλυση των
σύγχρονων προκλήσεων στη δημόσια διοίκηση, ηλεκτρονική διακυβέρνηση, τεχνητή νοημοσύνη, ανοικτά
δεδομένα, διαφάνεια και λογοδοσία, συμμετοχικές διαδικασίες στη λήψη αποφάσεων και μηχανισμούς δια-
χείρισης κρίσεων.
2. Βιώσιμη ανάπτυξη και περιβαλλοντική πολιτική:
Έρευνες και μελέτες για την ανάδειξη βιώσιμων πρακτικών στη δημόσια και ιδιωτική διοίκηση, καθορισμός
και μέτρηση δεικτών ESG, ανάλυση δεδομένων, περιβαλλοντική διακυβέρνηση, κλιματική αλλαγή, διαχείριση
φυσικών πόρων και κυκλική οικονομία.
3. Οικονομική και κοινωνική πολιτική: Έρευνα για την
οικονομική ανάπτυξη, την κοινωνική συνοχή, την εταιρική κοινωνική ευθύνη, την απασχόληση, την καινοτομία
και τη βιωσιμότητα των δημόσιων και ιδιωτικών οργανισμών.
4. Νομοθεσία και κανονιστικό πλαίσιο: Παρακολούθηση και ανάλυση εθνικών και ευρωπαϊκών πολιτικών,
νομοθετικών εξελίξεων και ρυθμιστικών πλαισίων που
αφορούν τη βιώσιμη ανάπτυξη, τη διακυβέρνηση και
τη δημόσια διοίκηση.
5. Τεχνολογία και ψηφιακός μετασχηματισμός: Μελέτη
της χρήσης ψηφιακών εργαλείων στη διοίκηση και τη
χάραξη στρατηγικής και πολιτικής, μέθοδοι και εργαλεία
ανάλυσης ανοιχτών δεδομένων και τεχνητής νοημοσύνης για τη βελτίωση της διακυβέρνησης.
6. Στρατηγικές συνεργασίες: Συνεργασία με δημόσιους
και ιδιωτικούς φορείς, πανεπιστημιακά και ερευνητικά
ιδρύματα στην Ελλάδα και διεθνώς, καθώς και με μη
κυβερνητικές οργανώσεις, με στόχο την ανάπτυξη και
εφαρμογή καινοτόμων μεθόδων και τεχνολογιών.
Το Εργαστήριο συμβάλλει στην ενίσχυση της ερευνητικής δραστηριότητας και της εκπαίδευσης σε αυτούς
τους τομείς, υποστηρίζοντας την παραγωγή νέας γνώσης και την εφαρμογή καινοτόμων λύσεων που ανταπο-
κρίνονται στις σύγχρονες κοινωνικές, τεχνολογικές και
οικονομικές προκλήσεις.
Άρθρο 3 - Σκοπός και αποστολή
Σκοπός- αποστολή του Εργαστηρίου Διακυβέρνησης
και Βιώσιμης Ανάπτυξης (Ε.ΔΙ.Β.Α.) είναι:
- Η ενδελεχής μελέτη και η διερεύνηση των μεταβολών του πολιτικού, κοινωνικού, πολιτιστικού, θεσμικού,
οικονομικού και τεχνολογικού περιβάλλοντος,
- η παροχή εξειδικευμένων γνώσεων και υπηρεσιών
σε δημόσιους και ιδιωτικούς οργανισμούς, φορείς οικονομικής και κοινωνικής πολιτικής, κοινωνικούς εταίρους,
εκπαιδευτικούς οργανισμούς, κ.λπ.) για την πληρέστερη
κατανόηση των μεταβολών του διεθνούς οικονομικού,
τεχνολογικού και κοινωνικού περιβάλλοντος,
- η προαγωγή συστηματικής μεθοδολογικής διερεύνησης των προβλημάτων που απασχολούν τη Δημόσια
Διοίκηση και τους πολίτες, η αναδιάρθρωση των λειτουργιών του δημόσιου τομέα,
- η παρακολούθηση και η εξέλιξη της νομοθεσίας και
της νομολογίας για την αειφορία και τη βιώσιμη ανάπτυξη σε κοινοτικό και εθνικό επίπεδο και η υιοθέτηση
νέων πολιτικών διακυβέρνησης και βιώσιμης ανάπτυξης βασισμένων στην εμπειρία επιτυχημένων πρακτικών
(best practices) οργανισμών, χωρών και κοινοτήτων και
η παροχή συμβουλευτικών υπηρεσιών στα παραπάνω
αντικείμενα,
- η διερεύνηση, η μελέτη και η ανάλυση όλων των πτυχών της βιώσιμης ανάπτυξης (sustainability), η εφαρ-
μογή σε και ιδιωτικούς οργανισμούς και η διάχυση των
γνώσεων αυτών με κάθε πρόσφορο μέσον στην ελληνική
κοινωνία,
- ο σχεδιασμός και η υλοποίηση ερευνών, μελετών και
πολιτικών που αφορούν στην προστασία του περιβάλλοντος, τη διαχείριση φυσικών και ενεργειακών πόρων,
την κυκλική οικονομία, την ανακύκλωση, την κοινωνική
ευημερία, τη συνεργασία δημόσιου και ιδιωτικού τομέα,
την υγεία, τον Τουρισμό, την απασχόληση, την κοινωνική
συνοχή, την έρευνα κ.ά.,
- η συμβολή στην εκπαίδευση και την ευαισθητοποίηση φοιτητών, εργαζομένων, πολιτών, εταιριών, ορ-
γανισμών και θεσμικών φορέων σε θέματα αειφόρουβιώσιμης ανάπτυξης και κοινωνικής/περιβαλλοντικής
εταιρικής/ατομικής υπευθυνότητας,
- η ανάδειξη της εταιρικής διακυβέρνησης και της
αειφόρου-βιώσιμης ανάπτυξης και η διατύπωση προτάσεων για τη διαχείριση, την πρόληψη και την αποφυγή
κρίσεων (crisis management),
- η συνεργασία με την ακαδημαϊκή κοινότητα καθώς
και με αναγνωρισμένες ερευνητικές μονάδες της ημεδαπής και της αλλοδαπής,
- η συνεργασία με δημόσιους και ιδιωτικούς οργανισμούς της ημεδαπής και της αλλοδαπής και η αμφίδρο-
μη ανταλλαγή τεχνογνωσίας για αμοιβαία οφέλη,
- η παροχή τεχνογνωσίας, σε δημόσιους και ιδιωτικούς
φορείς, σχετικής με την εξασφάλιση χρηματοδότησης
των οργανισμών του Δημόσιου και Ιδιωτικού τομέα μέσω
ευρωπαϊκών ή ελληνικών προγραμμάτων (ΕΣΠΑ, κ.ά.) σε
θέματα Έρευνας και Καινοτομίας γενικότερα, Διακυβέρνησης, Αναλυτικής Δεδομένων (Data Analytics), Νέων
Τεχνολογιών, Αειφορίας και Βιώσιμης Ανάπτυξης,
- η παροχή τεχνογνωσίας σχετικής με τους σκοπούς
του Εργαστηρίου σε άλλες χώρες ή διεθνείς οργανισμούς,
- η συμμετοχή σε εθνικά, ευρωπαϊκά και διεθνή
ερευνητικά έργα και έργα υλοποίησης (Research and
Development) με αντικείμενο την θεωρητική και εφαρμοσμένη έρευνα σε ένα ευρύ φάσμα αντικειμένων
όπως, ενδεικτικά, η Περιβαλλοντολογική, Οικονομική,
Θεσμική και Κοινωνική διάσταση της Αειφορίας και της
Βιώσιμης Ανάπτυξης, η Διακυβέρνηση και η Δημόσια
Διοίκηση, η Διαχείριση και Αναλυτική Δεδομένων (Data
Management & Analytics) και οι Νέες Τεχνολογίες,
- η κατάρτιση προγραμμάτων εκπαίδευσης και κατάρτισης των στελεχών διοίκησης αλλά και η συμμετοχή και
συμβουλευτική σε κατάρτιση προγραμμάτων εκπαίδευσης άλλων οργανισμών,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
- η διάχυση των επιστημονικών αποτελεσμάτων στα
θέματα ειδίκευσης του Εργαστηρίου στην επιστημονική
κοινότητα και στο ευρύ κοινό με όλους τους δυνατούς
τρόπους (άρθρα, μελέτες, διαλέξεις, ημερίδες, συμμετοχές, κ.λπ.),
- η ανάδειξη και η αξιοποίηση του έργου του Κέντρου
Διακυβέρνησης και Βιώσιμης Ανάπτυξης (ΚΕΔΙΒΑ), το
οποίο ολοκλήρωσε την λειτουργία του τον Δεκέμβριο
του 2021 αφήνοντας στο τμήμα Δημόσιας Διοίκησης
μια σημαντική πνευματική κληρονομιά.
Άρθρο 4 - Προσωπικό
Το προσωπικό του Εργαστηρίου απαρτίζεται από μέλη
ΔΕΠ, το γνωστικό αντικείμενο των οποίων εμπίπτει στα
ερευνητικά πεδία του Εργαστηρίου (σύμφωνα με το
άρθρο 2 του παρόντος), από μέλη του Εργαστηριακού
Διδακτικού Προσωπικού (Ε.ΔΙ.Π.), από μέλη του Ειδικού
Τεχνικού Εργαστηριακού Προσωπικού (Ε.Τ.Ε.Π.), από
μεταδιδακτορικούς και άλλους ερευνητές, από πανεπιστημιακούς υποτρόφους, από υποψήφιους διδάκτορες
και από κάθε άλλη κατηγορία που προβλέπει ο νόμος. Η
ένταξη του προσωπικού γίνεται σύμφωνα με τις κείμενες
διατάξεις και είναι δυνατή η εθελοντική απασχόληση
προσωπικού όπως φοιτητές, μεταπτυχιακοί φοιτητές και
άλλα μέλη της ακαδημαϊκής κοινότητας.
Άρθρο 5 -Μέσα
Για την πραγματοποίηση των σκοπών του, το Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.):
- Διεξάγει επιστημονικές έρευνες και μελέτες.
- Εποπτεύει την εκπόνηση εργασιών μεταπτυχιακών
και προπτυχιακών φοιτητών σε θέματα της επιστημονικής αρμοδιότητάς του. Η εποπτεία αυτή μπορεί να γί-
νεται αυτοτελώς ή σε συσχετισμό με την εκτέλεση επιμέρους ερευνητικού έργου που επιτελείται στο πλαίσιο
έρευνας του Εργαστηρίου, στην οποία συμμετέχουν και
φοιτητές.
- Οργανώνει σεμινάρια και μαθήματα για προπτυχιακούς και μεταπτυχιακούς φοιτητές, καθώς και για υπο-
ψήφιους διδάκτορες.
- Οργανώνει και υλοποιεί την εκπαίδευση ενδιαφερομένων σε προγράμματα ειδίκευσης κύκλων, συνεδριών
και άλλων πρακτικών που στοχεύουν στη μελέτη θεμάτων που σχετίζονται με τα γνωστικά του αντικείμενα.
- Οργανώνει ή/και συμμετέχει σε επιστημονικές συναντήσεις, διαλέξεις, ημερίδες, συνέδρια, κύκλους
ελεύθερων μαθημάτων και οποιαδήποτε άλλη σχετική
εκδήλωση.
- Οργανώνει κύκλους μαθημάτων, σεμινάρια κ.λπ. για
την κατάρτιση ή μετεκπαίδευση στελεχών σε θέματα
αρμοδιότητάς του.
- Παράγει κάθε είδους εκπαιδευτικό και εποπτικό υλικό
σε θέματα της επιστημονικής αρμοδιότητας του προσωπικού του.
- Συνεργάζεται με άλλα εκπαιδευτικά, ερευνητικά και
εν γένει επιστημονικά ιδρύματα, καθώς και με άλλους
δημόσιους και ιδιωτικούς φορείς στην Ελλάδα και στο
εξωτερικό.
- Οργανώνει και λειτουργεί βιβλιοθήκη, αρχεία οποιασδήποτε νόμιμης μορφής, τράπεζες δεδομένων κ.λπ., για
τη στήριξη του επιστημονικού, ερευνητικού και εκπαιδευτικού έργου του.
- Προβαίνει σε εκδόσεις και δημοσιεύσεις, παραγωγή
δικτυακού και διαδραστικού περιεχομένου κ.λπ. σε θέματα επιστημονικής αρμοδιότητάς του προσωπικού του.
- Παρέχει συμβουλευτικές υπηρεσίες στα πεδία της
αρμοδιότητάς του.
- Αποκτά την απαραίτητη για τη λειτουργία του υλικοτεχνική υποδομή.
- Συμμετέχει σε εθνικά, ευρωπαϊκά και διεθνή ερευνητικά έργα και έργα υλοποίησης με αντικείμενο τη θε-
ωρητική και εφαρμοσμένη έρευνα σε ένα ευρύ φάσμα
αντικειμένων.
- Αναλαμβάνει κάθε άλλη πρόσφορη -στο πλαίσιο της
ακαδημαϊκής ερευνητικής δεοντολογίας- πρωτοβουλία
και ενέργεια για την πραγματοποίηση των σκοπών του.
Άρθρο 6 - Διοίκηση- Αρμοδιότητες
1. Το Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.) διευθύνεται από Διευθυντή, μέλος
ΔΕΠ του Τμήματος Δημόσιας Διοίκησης, με εγνωσμένη διεθνή επιστημονική εμπειρία στα αντικείμενα του
Εργαστηρίου (σύμφωνα με τα οριζόμενα στο άρθρο 2
του παρόντος), ο οποίος εκλέγεται βάσει της ισχύουσας
νομοθεσίας. Η θητεία του Διευθυντή του Εργαστηρίου
είναι τριετής και μπορεί να ανανεώνεται.
2. Ο Διευθυντής του Εργαστηρίου ασκεί τις εξής αρμοδιότητες:
α) Προΐσταται και εποπτεύει τη λειτουργία του Πανεπιστημιακού Εργαστηρίου. Συγκεκριμένα:
1. Συντονίζει το εκπαιδευτικό και ερευνητικό έργο του
Εργαστηρίου.
2. Καταρτίζει και υποβάλλει στο οικείο Τμήμα το ετήσιο πρόγραμμα λειτουργίας του Εργαστηρίου, μεριμνά
για την τήρησή του και συντάσσει την ετήσια Έκθεση
Πεπραγμένων που υποβάλλει στην τελευταία Συνέλευση
του Τμήματος Δημόσιας Διοίκησης εκάστου έτους.
3. Μεριμνά για τη διαχείριση των εσόδων και εξόδων
του Εργαστηρίου.
4. Μεριμνά για τη στελέχωση του Εργαστηρίου με το
απαραίτητο προσωπικό.
5. Υπογράφει κάθε εξερχόμενο έγγραφο και γενικά
έχει την ευθύνη της ομαλής και αποδοτικής λειτουργίας
του Εργαστηρίου.
6. Εκπροσωπεί το Εργαστήριο σε εθνικούς και διεθνείς
Οργανισμούς, συνέδρια και λοιπές επιστημονικές συναντήσεις σχετικές με θέματα που εμπίπτουν στη δραστη-
ριότητα του Εργαστηρίου,
β) μεριμνά για την εφαρμογή του Πρότυπου Εσωτερικού Κανονισμού Λειτουργίας των Πανεπιστημιακών
Εργαστηρίων, του Εσωτερικού Κανονισμού Λειτουργίας
του Α.Ε.Ι., καθώς και για την τήρηση της νομοθεσίας,
γ) έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (Ε.Λ.Κ.Ε.), ο οποίος διαχειρίζεται τους ίδιους
πόρους του Πανεπιστημιακού Εργαστηρίου,
δ) εισηγείται προς τον Πρύτανη την τοποθέτηση ή διάθεση διοικητικού προσωπικού του Α.Ε.Ι. για την υπο-
στήριξη του Πανεπιστημιακού Εργαστηρίου,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του Πανεπιστημιακού Εργαστηρίου,
στ) υπογράφει τις συμβάσεις που συνάπτει το Πανεπιστημιακό Εργαστήριο για την παροχή υπηρεσιών προς
τρίτους,
ζ) συντονίζει κάθε εργασία, η οποία γίνεται στο πλαίσιο ερευνητικού προγράμματος ή άλλου έργου που έχει
αποφασισθεί και καθορίζει την προτεραιότητα στη χρησιμοποίηση αναλωσίμων, οργάνων και χώρων, σε περί-
πτωση που δεν υπάρχει άλλη σχετική απόφαση. Επίσης,
έχει την ευθύνη για την προστασία των οργάνων και των
εγκαταστάσεων από βλάβες, την ασφαλή παραμονή του
προσωπικού, των φοιτητών και επισκεπτών και γενικά την
ευθύνη για την απρόσκοπτη λειτουργία του Εργαστηρίου,
η) ασκεί κάθε άλλη αρμοδιότητα που ορίζεται στον
Εσωτερικό Κανονισμό Λειτουργίας του Α.Ε.Ι. και στον
Εσωτερικό Κανονισμό Λειτουργίας του Πανεπιστημιακού
Εργαστηρίου.
Άρθρο 7 - Λειτουργία
1. Στο πλαίσιο της αποστολής του Εργαστηρίου, σύμφωνα με το άρθρο 3 του παρόντος Κανονισμού, ο Διευθυντής
εγκρίνει, ύστερα από τις σχετικές προτάσεις, τα προγράμματα και τους φορείς του Δημόσιου ή Ιδιωτικού τομέα, με
τους οποίους συμβάλλεται ή συνεργάζεται το Εργαστήριο
για την εκπόνηση συγκεκριμένων ερευνητικών προγραμμάτων και συνεργασιών στην Ελλάδα και στο εξωτερικό.
2. Για κάθε ερευνητικό πρόγραμμα ορίζεται από τον
Διευθυντή, ύστερα από σύμφωνη γνώμη των μελών ΔΕΠ
του Εργαστηρίου, ως υπεύθυνος του προγράμματος, ένα
από τα μέλη ΔΕΠ του Εργαστηρίου, σύμφωνα με την
ειδικότητά του ή τη συμβολή του στη σύναψη του προγράμματος αυτού.
3. Με εισήγηση του Διευθυντή στα αρμόδια όργανα
του Τμήματος Δημόσιας Διοίκησης του Παντείου Πανεπιστημίου είναι δυνατή η πρόταση για πρόσληψη ειδικών
επιστημόνων, επισκεπτών καθηγητών, μεταδιδακτόρων,
διδακτόρων και μεταπτυχιακών φοιτητών σε τομείς σχετικούς με τις ερευνητικές, διδακτικές και άλλες δραστη-
ριότητες του Εργαστηρίου.
4. Η χρησιμοποίηση των εγκαταστάσεων και του εξοπλισμού του Εργαστηρίου επιτρέπεται στο προσωπικό του
Εργαστηρίου και στους ερευνητές που συμμετέχουν στα
ερευνητικά προγράμματα και τη λοιπή δραστηριότητά του.
5. Ο Διευθυντής μπορεί να αναθέτει σε μέλος ΔΕΠ τη
διοικητική εποπτεία και σε μέλος άλλο του Εργαστηρίου
τη γραμματειακή υποστήριξη του.
Άρθρο 8 - Βιβλιοθήκη του Εργαστηρίου
1. Στον χώρο του Εργαστηρίου θα λειτουργεί Βιβλιοθήκη με εξειδικευμένα περιοδικά και εκδόσεις, που
συγκροτείται από δωρεές ή αγορές βιβλίων, εκτός των
γενικών προμηθειών της Βιβλιοθήκης από το Τμήμα Δημόσιας Διοίκησης.
2. Η Βιβλιοθήκη είναι προσβάσιμη σε όλους τους
ερευνητές, αλλά είναι δανειστική μόνο για τα μέλη του
Εργαστηρίου.
3. Η Γραμματεία του Εργαστηρίου μεριμνά για τη λειτουργία της Βιβλιοθήκης και για την τήρηση αρχείου
εισερχομένων και εξερχόμενων βιβλίων.
Άρθρο 9 - Πόροι
Πόροι του Εργαστηρίου είναι:
1) Κάθε είδους κληρονομιές, κληροδοτήματα, δωρεές,
χορηγίες και κάθε άλλη οικονομική ενίσχυση προς το
Πάντειο Πανεπιστήμιο για τους σκοπούς του Εργαστηρίου, εφόσον δεν περιέχουν διατάξεις που αντιβαίνουν
στην αποστολή του Εργαστηρίου, καθώς και τα έσοδα
από τις δραστηριότητές του.
2) Τα έσοδα από την παροχή υπηρεσιών, σύμφωνα με
το άρθρο 3 του π.δ. 159/1984 (Α’ 53).
3) Η χρηματοδότηση ή συγχρηματοδότηση ερευνητικών προγραμμάτων από Υπουργεία της χώρας, την Ευ-
ρωπαϊκή Ένωση, Πανεπιστημιακά Ιδρύματα και Κέντρo
Έρευνας της Ελλάδας και του εξωτερικού, καθώς και το
Πάντειο Πανεπιστήμιο.
4) Οι πιστώσεις από την ετήσια επιχορήγηση από τον
προϋπολογισμό διαφόρων Υπουργείων και γενικά Υπηρεσιών του Δημόσιου τομέα.
5) Από κάθε άλλη πηγή που δεν αντιβαίνει το νόμο
και δεν επιβαρύνει τον κρατικό προϋπολογισμό του
Ιδρύματος.
6) Ό,τι άλλο προβλέπεται στο άρθρο 12 της αρ. απόφ. 37
(Β’ 1128/2025).
Άρθρο 10 - Βιβλία
Για τις ανάγκες του Εργαστηρίου τηρούνται τα ακόλουθα βιβλία και στοιχεία:
1) Βιβλίο πρωτοκόλλου εισερχομένων - εξερχόμενων
εγγράφων.
2) Βιβλίο περιουσιακών στοιχείων.
3) Φάκελος οικονομικών στοιχείων κάθε έτους.
4) Κατάλογος επιστημονικών βιβλίων, περιοδικών και
οργάνων.
5) Αρχείο ερευνητικών προγραμμάτων.
6) Αρχείο εργασιών στο πλαίσιο του διδακτικού έργου
και κάθε άλλο βιβλίο, που προβλέπεται από τη νομοθεσία ή κρίνεται απαραίτητο για την εύρυθμη λειτουργία
του Εργαστηρίου.
7) Ό,τι άλλο προβλέπεται στο άρθρο 21 της αρ. απόφ. 37
(Β’ 1128/2025).
Άρθρο 11 - Χώρος εγκατάστασης
1. Γραφείο που θα δοθεί από το Τμήμα Δημόσιας Διοίκησης του Παντείου Πανεπιστημίου, καθώς και αίθουσα
Εργαστηρίου που θα παραχωρηθεί από το Πανεπιστήμιο
για τον σκοπό αυτόν.
2. Μέχρι την απόκτηση ίδιου εξοπλισμού, μετά από
έγκριση του Προέδρου του Τμήματος Δημόσιας Διοίκησης, προβλέπεται η χρήση οργάνων και υλικού από
τις εγκαταστάσεις και τον εξοπλισμό του γραφείου του
καθηγητή, που θα αναλάβει ως Διευθυντής.
3. Στους χώρους εγκατάστασης του Εργαστηρίου θα
υπάρχει πινακίδα με τον τίτλο του Εργαστηρίου και το
ονοματεπώνυμο του Διευθυντή.
Άρθρο 12 - Ωράριο λειτουργίας
1. Το Εργαστήριο λειτουργεί κατά τις εργάσιμες ημέρες
και ώρες, σύμφωνα με απόφαση του Διευθυντή του.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
2. Το ωράριο εργασίας του προσωπικού είναι αυτό που
προβλέπεται από τις κείμενες διατάξεις για την κάθε κατηγορία.
3. Η απασχόληση των ειδικών επιστημόνων, επισκεπτών καθηγητών, διδακτόρων και μεταπτυχιακών φοι-
τητών καθορίζεται από τον Διευθυντή του Εργαστηρίου,
σύμφωνα με τις εκπαιδευτικές και ερευνητικές ανάγκες
και τους όρους εργασίας τους.
Άρθρο 13 - Λογότυπο του Εργαστηρίου
Το Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.) θα χρησιμοποιεί λογότυπο στην ελληνική
και στην αγγλική γλώσσα. Η συντομογραφία Ε.ΔΙ.Β.Α. θα
συνοδεύεται από την πλήρη ονομασία του Εργαστηρίου
στα ελληνικά και αγγλικά: Εργαστήριο Διακυβέρνησης
και Βιώσιμης Ανάπτυξης/Governance and Sustainable
Development Lab (GOSDEL). Για το Λογότυπο του Εργαστηρίου ισχύει ό,τι άλλο προβλέπεται στο άρθρο 12
της αρ. απόφ. 37 (Β’ 1128/2025).
Άρθρο 14 - Λοιπά θέματα
Το Εργαστήριο Διακυβέρνησης και Βιώσιμης Ανάπτυξης (Ε.ΔΙ.Β.Α.) για ζητήματα που αφορούν τη Διαδικασία
σύναψης συμβάσεων Παροχής Υπηρεσιών, τις Υποχρεώσεις των εργαζομένων στην παροχή υπηρεσιών, την
Πολιτική για τη Διαχείριση της Διανοητικής Ιδιοκτησίας,
τις Γενικές τις Αρχές Επεξεργασίας Δεδομένων Προσωπικού Χαρακτήρα, Διαδικασίες και όροι ασφάλειας των
πληροφοριών, την Τήρηση επιχειρηματικού απορρήτου,
τη Διαχείριση και αποθήκευση υλικών και πληροφοριών,
τη Μεθοδολογία διασφάλισης ποιότητας και διακρίβωσης οργάνων, τα Θέματα ηθικής και δεοντολογίας της
έρευνας ακολουθεί τα άρθρα 13, 14, 15, 16, 17, 22, 23,
24, 25 της αρ. απόφ. 37 (Β’ 1128/2025) αντίστοιχα.
Η απόφαση αυτή θα δημοσιευθεί στην Εφημερίδα της
Κυβερνήσεως.
Αθήνα, 16 Απριλίου 2025
Η Πρύτανης
ΧΡΙΣΤΊΝΑ ΚΟΥΛΟΎΡΗ
Ι
Αριθμ. απόφ. 87
(2)
Ίδρυση Πανεπιστημιακού Εργαστηρίου με τίτλο: «Εργαστήριο Μακροοικονομικής Πολιτικής
και Προβλέψεων» στο Τμήμα Οικονομικής και
Περιφερειακής Ανάπτυξης της Σχολής Επιστημών Οικονομίας και Δημόσιας Διοίκησης του Πα-
ντείου Πανεπιστημίου Κοινωνικών και Πολιτικών
Επιστημών και έγκριση του Ειδικού Κανονισμού
Λειτουργίας του.
Η ΣΥΓΚΛΗΤΟΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ
Αφού έλαβε υπόψη:
· Τον ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουρ-
γικότητας και της σύνδεσης των Α.Ε.Ι. με την κοινωνία
και λοιπές διατάξεις» (Α’ 141) και ιδίως τα άρθρα 15 - 16
και 46 - 53.
· Το άρθρο 192 του ν. 4823/2021 «Αναβάθμιση του
σχολείου, ενδυνάμωση των εκπαιδευτικών και άλλες
διατάξεις» (Α’ 136)
· Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2012 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184) και
ιδίως τα άρθρα 75 έως 78.
· Τον ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131) και ιδίως τα
άρθρα 5 και 9.
· Την υπό στοιχεία 119929/Ζ1/30.9.2022 εγκύκλιο του
Υπουργείου Παιδείας και Θρησκευμάτων.
· Την υπ’ αρ. 172/9.7.2024 πράξη της Πρυτάνεως «Εκλογή Πρύτανη και ορισμός τεσσάρων (4) Αντιπρυτάνεων
στο Πάντειο Πανεπιστήμιο Κοινωνικών και Πολιτικών
Επιστημών» (Υ.Ο.Δ.Δ. 3154).
· Τον Πρότυπο Εσωτερικό Κανονισμό Λειτουργίας των
Πανεπιστημιακών Εργαστηρίων του Πανεπιστημίου
(Β’1128)
· Την απόφαση της Συνέλευσης του Τμήματος Οικονομικής και Περιφερειακής Ανάπτυξης (συνεδρίαση
4/5/2023)
· Το γεγονός ότι οι διατάξεις δεν αφορούν σε διοικητική
διαδικασία για την οποία υπάρχει υποχρέωση καταχώρισης στο ΕΜΔΔ-ΜΙΤΟΣ
· Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού,
αποφασίζει ομόφωνα:
α) Την ίδρυση Πανεπιστημιακού Εργαστηρίου με τίτλο
«Εργαστήριο Μακροοικονομικής Πολιτικής και Προβλέψεων» στο Τμήμα Οικονομικής και Περιφερειακής Ανά-
πτυξης της Σχολής Επιστημών Οικονομίας και Δημόσιας
Διοίκησης του Πανεπιστημίου και β) την έγκριση του
Ειδικού Κανονισμού Λειτουργίας του, ως ακολούθως:
Εσωτερικός Κανονισμός Λειτουργίας
Πανεπιστημιακού Εργαστηρίου
«Εργαστήριο Μακροοικονομικής Πολιτικής
και Προβλέψεων»
Το Εργαστήριο Μακροοικονομικής Πολιτικής και
Προβλέψεων, υιοθετεί τον Εσωτερικό Κανονισμό του
Παντείου Πανεπιστημίου Κοινωνικών και Πολιτικών Επιστημών, που έχει τεθεί σε ισχύ βάσει της αποφάσεως της
Συγκλήτου από τις 12/1/2021. Ο Εσωτερικός Κανονισμός,
είναι αναρτημένος στον επίσημο ιστότοπο του Παντείου
Πανεπιστημίου και του Τμήματος Οικονομικής και Περιφερειακής Ανάπτυξης, Τμήμα στο οποίο υπάγεται το
Εργαστήριο και περιλαμβάνει: α) την αποστολή και τις
βασικές αρχές λειτουργίας των πανεπιστημιακών εργαστηρίων, β) θέματα σχετικά με την ίδρυση, οργάνωση,
δομή, διοίκηση και λειτουργία τους, γ) τους όρους και τις
προϋποθέσεις συγχώνευσης, κατάτμησης ή κατάργησης
των πανεπιστημιακών εργαστηρίων, δ) τις υποχρεώσεις
των πανεπιστημιακών εργαστηρίων προς το Α.Ε.Ι., ε) την
παροχή υπηρεσιών σύμφωνα με το άρθρο 51, στ) θέματα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
σχετικά με τη διαχείριση των πόρων τους, τη χρήση των
υποδομών και του εξοπλισμού τους, ζ) τις υποχρεώσεις
των μελών των Εργαστηρίων, των συνεργαζόμενων
μελών και του έκτακτου προσωπικού, η) τους κανόνες
προσωπικής ασφάλειας και υγιεινής, θ) την πολιτική σχετικά με την προστασία των δικαιωμάτων διανοητικής
ιδιοκτησίας, ι) την πολιτική σχετικά με την προστασία
των δεδομένων προσωπικού χαρακτήρα, ια) τα τηρούμενα βιβλία, ιβ) την πολιτική χρήσης του λογοτύπου του
Α.Ε.Ι. κατά την άσκηση των δραστηριοτήτων τους, ιγ)
κάθε άλλο θέμα σχετικό με την οργάνωση και λειτουργία
των Πανεπιστημιακών Εργαστηρίων του Α.Ε.Ι. Ο παρών
κανονισμός εξειδικεύει τα πεδία που απορρέουν από το
ισχύον νομοθετικό πλαίσιο και τον εσωτερικό κανονισμό
του Παντείου και σχετίζονται με τον σκοπό, τις δραστηριότητες, το προσωπικό, τους πόρους, την έδρα κ.α.
Άρθρο 1
Τίτλος Εργαστηρίου - Αντικείμενο
Το Πανεπιστημιακό Εργαστήριο του Τμήματος Οικονομικής και Περιφερειακής Ανάπτυξης του Παντείου
Πανεπιστημίου με τίτλο «Εργαστήριο Μακροοικονομικής Πολιτικής και Προβλέψεων» (Τίτλος στα αγγλικά:
Laboratory of Macroeconomic Policy and Forecasting),
θα εξυπηρετεί ερευνητικές και εκπαιδευτικές ανάγκες
πάνω στην ανάλυση δεδομένων μεγάλου όγκου (big
data), στη μοντελοποίηση και πρόβλεψη δεδομένων υψηλής και υπερ-υψηλής συχνότητας (ultra-high
frequency data), στην ανάλυση, μοντελοποίηση και πρόβλεψη οικονομικών μεταβλητών που σχετίζονται με τη
λήψη οικονομικών αποφάσεων και τη χάραξη οικονομικής πολιτικής, με την ανάπτυξη και χρήση κλασσικών
αλλά και προχωρημένων μεθόδων, μεταξύ των οποίων η
τεχνολογία Block chain, η μηχανική εκμάθηση (machine
learning), η βαθιά εκμάθηση (deep learning), η εξόρυξη
δεδομένων (data mining), η τεχνητή νοημοσύνη (Α.Ι.),
αλλά και άλλες υψηλού επιπέδου τεχνολογίες. Στις δραστηριότητες του περιλαμβάνεται το ΑΙ blockchain, το
blockchain validation, η έρευνα και οι εφαρμογές σε
biometrics και digital security. Επιστέγασμα της ανάλυσης, μοντελοποίησης και πρόβλεψης θα αποτελεί η
δημιουργία εφαρμογών (software - applications), εναρμονισμένη πλήρως με το πνεύμα της συνεισφοράς, που
οφείλει να προάγει κάθε πανεπιστημιακό εργαστήριο,
ως προς την ανάπτυξη νέας γνώσης και την απόκτηση
τεχνογνωσίας σε τομείς όπως η υγεία, ο τουρισμός, οι
μεταφορές, οι χρηματοοικονομικές υπηρεσίες, κοκ.
Άρθρο 2
Σκοπός
Το Εργαστήριο έχει ως σκοπό:
1. Την ανάπτυξη και χρήση προχωρημένων μοντέλων,
μεθοδολογιών, εφαρμογών για διεξαγωγή θεμελιώδους
και εφαρμοσμένης έρευνας πάνω στα γνωστικά αντικείμενα του Εργαστηρίου, στοχεύοντας στην ανάπτυξη νέας
γνώσης και στην απόκτηση τεχνογνωσίας, τόσο σε θεωρητικό όσο και σε πειραματικό-εφαρμοσμένο επίπεδο.
2. Τη συνεισφορά στη δημιουργία νέων σύγχρονων
και ελκυστικών προγραμμάτων σπουδών πρώτου και
δεύτερου κύκλου του Τμήματος Οικονομικής και Περιφερειακής Ανάπτυξης στο οποίο εντάσσεται, καθώς και
στην αναβάθμιση των υφιστάμενων, πάνω σε θέματα
που εμπίπτουν στα αντικείμενα δραστηριότητας του Εργαστηρίου, όπως αυτά προσδιορίζονται στο άρθρο 1
του παρόντος Κανονισμού στο πλαίσιο των γνωστικών
αντικειμένων του Εργαστηρίου.
3. Την υποστήριξη της έρευνας των μεταδιδακτόρων
στα αντικείμενα δραστηριότητας του Εργαστηρίου.
4. Τη συνεργασία, κατόπιν απόφασης του αρμοδίου
οργάνου του Α.Ε.Ι., με Ανώτατα Εκπαιδευτικά Ιδρύματα
(Α.Ε.Ι.) της ημεδαπής, αναγνωρισμένα Ιδρύματα της αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Πανεπιστημιακού Εργαστηρίου.
5. Τη διοργάνωση επιστημονικών διαλέξεων, ημερίδων, σεμιναρίων, συμποσίων, συνεδρίων και άλλων
επιστημονικών εκδηλώσεων και την πρόσκληση σε αυτές Ελλήνων και ξένων αναγνωρισμένων επιστημόνων,
καθώς και την πραγματοποίηση δημοσιεύσεων και εκδόσεων.
6. Την εξασφάλιση πόρων και πηγών χρηματοδότησης
για την ενίσχυση της έρευνας πάνω στα αντικείμενα του
Εργαστηρίου.
7. Την παροχή επιστημονικού και εξειδικευμένου συμβουλευτικού έργου προς τρίτα φυσικά ή νομικά πρόσω-
πα, ιδίως με γνωμοδοτήσεις και μελέτες.
8. Την παροχή εξειδικευμένων υπηρεσιών προς τρίτα
φυσικά ή νομικά πρόσωπα, σύμφωνα με την ισχύουσα
νομοθεσία και τον σκοπό του Α.Ε.Ι., και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με την περ. α) της παρ. 1 του άρθρου 14 του
ν. 4270/2014 (Α’ 143).
9. Την ανάληψη και εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του Α.Ε.Ι., καθώς και την οργάνωση
και παροχή επιμορφωτικών προγραμμάτων μέσω του
Κέντρου Επιμόρφωσης και Δια Βίου Μάθησης του Α.Ε.Ι.
πάνω στα γνωστικά αντικείμενα του Εργαστηρίου.
10. Την ανάληψη και τη διεξαγωγή βιομηχανικής έρευνας, στο πλαίσιο συμφώνου συνεργασίας με επιχειρή-
σεις ή βιομηχανίες της ημεδαπής ή αλλοδαπής, καθώς
και κάθε άλλη δραστηριότητα που καθορίζεται από τον
Εσωτερικό Κανονισμό του Πανεπιστημιακού Εργαστηρίου, εφόσον προάγει τη διδασκαλία, την επιστήμη και
την έρευνα πάνω στα γνωστικά του αντικείμενα και είναι
σύμφωνη προς τους σκοπούς, την αποστολή του Α.Ε.Ι.
και την κείμενη νομοθεσία.
Άρθρο 3
Προσωπικό
Το Εργαστήριο στελεχώνεται από:
1. Από Καθηγητές και Λέκτορες του Τμήματος Οικονομικής και Περιφερειακής Ανάπτυξης του Παντείου Πα-
νεπιστημίου Κοινωνικών και Πολιτικών Σπουδών, των
οποίων το γνωστικό αντικείμενο της θέσης που κατέχουν
ή τα ερευνητικά τους ενδιαφέροντα εμπίπτουν στα ερευνητικά αντικείμενα του Εργαστηρίου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
2. Από μέλη Ειδικού Προσωπικού (Ε.Ε.Π., Ε.ΔΙ.Π.,
Ε.Τ.Ε.Π.).
3. Από μέλη λοιπού επιστημονικού και διοικητικού
προσωπικού του Α.Ε.Ι., που τοποθετούνται στο Εργαστήριο, σύμφωνα με τις ισχύουσες διατάξεις.
Επίσης, το Εργαστήριο δύναται να απασχολεί και τις
ακόλουθες κατηγορίες προσωπικού: α) επισκέπτες καθηγητές και επισκέπτες ερευνητές, β) ερευνητές επί θη-
τεία, γ) πρόσθετο ερευνητικό, επιστημονικό, διοικητικό,
τεχνικό και λοιπό προσωπικό με σύμβαση έργου ή εργασίας ορισμένου χρόνου σε περίπτωση εκτέλεσης έργων/
προγραμμάτων του Πανεπιστημιακού Εργαστηρίου, δ)
προσωπικό του Α.Ε.Ι. για την εκτέλεση πρόσθετου έργου
επ’ αμοιβή.
Άρθρο 4
Διοίκηση - Αρμοδιότητες
1. Το Εργαστήριο διευθύνεται από Καθηγητή, σύμφωνα με την παρ. 1 του άρθρου 48 του ν. 4957/2022 που
έχει γνωστικό αντικείμενο συναφές με το αντικείμενο
του Πανεπιστημιακού Εργαστηρίου και έχει τοποθετηθεί
σε αυτό σύμφωνα με την παρ. 1 του άρθρου 50 και την
παρ. 4 του άρθρου 16 του ν. 4957/2022.
2. Ο Διευθυντής του Εργαστηρίου ασκεί τις αρμοδιότητες που του ορίζονται, σύμφωνα με το άρθρο 48 του
ν. 4957/2022 βάσει του οποίου: α) προΐσταται και εποπτεύει τη λειτουργία του Εργαστηρίου, β) μεριμνά για
την εφαρμογή του Πρότυπου Εσωτερικού Κανονισμού
Λειτουργίας των Πανεπιστημιακών Εργαστηρίων, του
Εσωτερικού Κανονισμού Λειτουργίας του Πανεπιστημιακού Εργαστηρίου, του Εσωτερικού Κανονισμού του
Α.Ε.Ι. και των αποφάσεων των οργάνων του Α.Ε.Ι. και την
τήρηση της νομοθεσίας, γ) έχει την ιδιότητα του Επιστημονικού Υπευθύνου σε έργα/προγράμματα του Ειδικού
Λογαριασμού Κονδυλίων Έρευνας (Ε.Λ.Κ.Ε.), τα οποία
διαχειρίζονται τους πόρους του Εργαστηρίου, δ) εισηγείται προς τον Πρύτανη την τοποθέτηση ή διάθεση διοι-
κητικού προσωπικού του Ιδρύματος για την υποστήριξή
του, ε) εισηγείται προς την Επιτροπή Ερευνών του Ε.Λ.Κ.Ε.
την πρόσληψη έκτακτου ερευνητικού, επιστημονικού
και λοιπού προσωπικού για τις ανάγκες του Πανεπιστημιακού Εργαστηρίου, στ) υπογράφει τις συμβάσεις που
συνάπτει το Εργαστήριο για την παροχή υπηρεσιών προς
τρίτους, ζ) ασκεί κάθε άλλη αρμοδιότητα που ορίζεται
στον Εσωτερικό Κανονισμό του Α.Ε.Ι. και στον Εσωτερικό
Κανονισμό Λειτουργίας του Εργαστηρίου.
Άρθρο 5
Κανόνες Λειτουργίας
1. Το Εργαστήριο λειτουργεί κατά τις εργάσιμες ημέρες
και ώρες καθ’ όλη τη διάρκεια του έτους ανάλογα με τις
ανάγκες εργασιών του. Το ωράριο εργασίας του προσωπικού είναι αυτό που προβλέπεται για κάθε κατηγορία
από τον Εσωτερικό Κανονισμό Λειτουργίας του Παντείου
Πανεπιστημίου.
2. Ο Διευθυντής ενημερώνεται πριν από τη διεξαγωγή
κάθε εργασίας, που γίνεται στο Εργαστήριο στο πλαίσιο
ερευνητικών προγραμμάτων ή άλλων έργων και καθορίζει την προτεραιότητα στη χρήση οργάνων και χώρων,
σε περίπτωση που δεν υπάρχει σχετική απόφαση.
3. Ο Διευθυντής έχει την ευθύνη για την εν γένει λειτουργία του Εργαστηρίου, τη χρήση οργάνων και υλικών
που ανήκουν σε αυτό, την παραμονή των εργαζομένων
(προσωπικού, φοιτητών, επισκεπτών), στους χώρους
όπου τηρούνται ειδικοί κανόνες ασφάλειας που αποσκοπούν στην προφύλαξη της υγείας και αρτιμέλειας
των εργαζομένων, καθώς και την προστασία των οργάνων και εγκαταστάσεων του Εργαστηρίου από βλάβες.
4. Η χρήση ειδικών οργάνων του Εργαστηρίου επιτρέπεται μόνο στο προσωπικό του ή σε άλλους ερευνητές,
που έχουν ειδική επί των οργάνων αυτών εκπαίδευση και
εξουσιοδότηση από το Διευθυντή αυτού. Κινητά όργανα και σκεύη, τα οποία παραδίδονται για τη διεξαγωγή
εργασιών, επιστρέφονται, μετά τη χρήση τους, στην κατάσταση που είχαν παραδοθεί.
Άρθρο 6
Εγκαταστάσεις Εργαστηρίου
Το Εργαστήριο λειτουργεί σε χώρους που του έχουν
παραχωρηθεί από το Πανεπιστήμιο για την εγκατάσταση
των οργάνων και του λοιπού τεχνικού εξοπλισμού, που
απαιτούνται για την άσκηση του έργου του. Στο χώρο
εγκατάστασης τοποθετείται πινακίδα με τον τίτλο του
Εργαστηρίου και τα στοιχεία του Διευθυντή. Οι χώροι
που διατίθενται προς χρήση από το Εργαστήριο παραχωρούνται με πράξη Πρύτανη, στην οποία ορίζεται το
χρονικό διάστημα ισχύς της.
Άρθρο 7
Πόροι του Εργαστηρίου
Τα έσοδα του Εργαστηρίου προέρχονται αποκλειστικά
από ίδιους πόρους και δεν βαρύνουν τον προϋπολογισμό του Ιδρύματος. Οι πόροι δύναται να προέρχονται
από:
1. Την εκτέλεση ερευνητικών προγραμμάτων που
πραγματοποιούνται για ίδιο λογαριασμό ή λογαριασμό
τρίτων.
2. Τη διάθεση ερευνητικών και εν γένει επιστημονικών
προϊόντων.
3. Την παροχή υπηρεσιών προς φορείς του ιδιωτικού
ή δημόσιου τομέα, της περ. α) της παρ. 1 του άρθρου 14
του ν. 4270/2014 (Α’ 143), κατόπιν σύναψης σύμβασης
παροχής υπηρεσιών, η οποία υπόκειται υποχρεωτικά σε
έγγραφο τύπο.
4. Τις εισφορές, χρηματοδοτήσεις, επιχορηγήσεις, υποτροφίες από διεθνείς οργανισμούς, δημόσιες ή ιδιωτικές
επιχειρήσεις και νομικά ή φυσικά πρόσωπα εντός και
εκτός Ελλάδος.
5. Συνέδρια και εκπαιδευτικά σεμινάρια και πιστοποιήσεις.
6. Εκπαιδευτικές ή ερευνητικές ή δραστηριότητες
κατάρτισης, στις οποίες συμμετέχει το Εργαστήριο και
οι οποίες προβλέπουν αποζημίωση για τις δράσεις του
Εργαστηρίου.
7. Κάθε άλλη νόμιμη πηγή.
Οι πόροι που προέρχονται από την παροχή υπηρεσιών αποτελούν ιδιωτικούς πόρους του Ιδρύματος και
δύνανται να καλύπτουν δαπάνες για αμοιβές πρόσθετου ερευνητικού, επιστημονικού, διοικητικού, τεχνικού
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2023/25.04.2025
και λοιπού προσωπικού του Εργαστηρίου, πρόσθετες
αμοιβές των μελών του μόνιμου προσωπικού του Εργαστηρίου, μελών Διδακτικού Ερευνητικού Προσωπι-
κού (Δ.Ε.Π.), Εργαστηριακού Διδακτικού Προσωπικού
(Ε.ΔΙ.Π.), Ειδικού Τεχνικού Εργαστηριακού Προσωπικού
(Ε.Τ.Ε.Π.), Ειδικού Εκπαιδευτικού Προσωπικού (Ε.Ε.Π.) και
διοικητικού προσωπικού, δαπάνες μετακινήσεων, δημοσιεύσεων, οργάνωσης συνεδρίων, καθώς και δημόσιων
συμβάσεων για την προμήθεια αναγκαίων ειδών για την
ορθή και εύρυθμη λειτουργία των Πανεπιστημιακών Εργαστηρίων και των δραστηριοτήτων τους.
Άρθρο 8
Τηρούμενα βιβλία
1. Για τις ανάγκες του Εργαστηρίου τηρούνται σε έντυπη ή ηλεκτρονική μορφή τα βιβλία και στοιχεία που τυ-
χόν προβλέπονται από την κείμενη νομοθεσία, καθώς
και τα ακόλουθα:
- Βιβλίο πρωτοκόλλου
- Βιβλίο περιουσιακών στοιχείων (πάγιος εξοπλισμός)
- Φάκελος οικονομικών στοιχείων κάθε έτους
- Αρχείο ερευνητικών προγραμμάτων.
2. Με απόφαση του/της Διευθυντή/τριας μπορεί να
τηρείται και κάθε άλλο βιβλίο ή στοιχείο κρίνεται απαραίτητο για το Εργαστήριο.
Άρθρο 9
Τίτλος - Σφραγίδα-Λογότυπο
1. Η επωνυμία του Εργαστηρίου είναι: «Εργαστήριο
Μακροοικονομικής Πολιτικής και Προβλέψεων» (Τίτλος στα αγγλικά: Laboratory of Macroeconomic Policy
and Forecasting) και αναγράφεται σε κάθε έντυπο του,
μαζί με το λογότυπο του. Ο τίτλος αυτός, καθώς και τα
στοιχεία του Διευθυντή του Εργαστηρίου αναγράφονται
στους χώρους του Τμήματος, που είναι εγκατεστημένο
το Εργαστήριο.
2. Το Εργαστήριο χρησιμοποιεί για την αλληλογραφία
του όμοια στρόγγυλη σφραγίδα με αυτή του Τμήματος
και την προσθήκη της επωνυμίας του, καθώς και του
διακριτικού του τίτλου.
3. Ανάλογη σφραγίδα με τα στοιχεία στην αγγλική
γλώσσα χρησιμοποιεί το Εργαστήριο για την ξενόγλωσση αλληλογραφία του.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 16 Απριλίου 2025
Η Πρύτανης
ΧΡΙΣΤΊΝΑ ΚΟΥΛΟΎΡΗ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250202023.pdf | Tokens: 33162]